**KATALOG INFORMACIJA GRADA RABA**

1. **UVODNE ODREDBE**

**Upravna tijela Grada Raba u posjedu imaju brojne informacije, većinom u pisanom obliku, u originalu ili fotokopiji.**

**Ovaj katalog informacija, uz nazive upravnih tijela, sadrži i osnovne vrste informacija koje ta tijela, s obzirom na djelokrug, posjeduju, i to kako slijedi:**

1. Pregled informacija,
2. Opis sadržaja informacija,
3. Namjena informacija,
4. Način osiguravanja prava na pristup informacijama,
5. Vrijeme osiguravanja prava na pristup informacijama

Informacije iz ovoga Kataloga, koje se odnose na rad ili proizlaze iz rada tijela i službi Grada Raba, odnose se na vrijeme od početka funkcioniranja, odnosno konstituiranja Grada Raba kao posebne jedinice lokalne samouprave, tj. od 1993. godine, dana konstituiranja prvog Gradskog vijeća Grada Raba nadalje.

Katalog informacija sadrži i odredbe o web stranicama Grada Raba

([www.rab.hr](http://www.rab.hr))

1. **PREGLED INFORMACIJA**

Grad Rab posjeduje informacije, raspolaže informacijama ili nadzire informacije o:

1. Postupku izbora i sastavu Gradskog vijeća, Gradonačelnika i njihovih radnih tijela,
2. Radu i aktima Gradskog vijeća, Gradonačelnika i njihovih radnih tijela,
3. Sklopljenim sporazumima s gradovima prijateljima,
4. Imovini Grada Raba,
5. Financijskom poslovanju Grada Raba,
6. Postupcima nabave, radova i usluga za Grad Rab,
7. Urbanističkoj namjeni prostora i prostornom planiranju Grada Raba
8. Danim koncesijama i koncesijskim odobrenjima,
9. Danim odobrenjima za korištenje javnih površina,
10. Obveznicima poreza, doprinosa i naknada Grada Raba,
11. Stanovima i najmu stanova u Gradu Rabu
12. Postupku izbora i sastavu vijeća tijela mjesne samouprave,
13. Dokumentaciji o suradnji s nevladinim udrugama,
14. Očevidniku korisnika socijalnog programa Grada Raba
15. Dužnosnicima i drugim izabranim osobama, te službenicima i namještenicima Grada Raba
16. **OPIS SADRŽAJA INFORMACIJA**
17. **Postupak izbora i sastav Gradskog vijeća, Gradonačelnika i njihovih radnih tijela**

Informacije iz ove podtočke sadržane su u dokumentaciji koja se odnosi na navedene izbore

Ta dokumentacija sadrži i pojedinačne akte o izborima, a ti akti objavljeni su u „Službenim novinama PGŽ“, [www.sn.pgz.hr](http://www.sn.pgz.hr)

Navedena dokumentacija nalazi se u Uredu Grada.

**B) Rad i akti Gradskog vijeća, Gradonačelnika i njihovih radnih tijela**

Informacije iz ove podtočke sadržane su u zapisnicima sjednica navedenih tijela.

Zapisnici sjednica Gradskog vijeća i Gradonačelnika sadrže u prilogu i sve opće i pojedinačne akte donesene na sjednicama.

Svi opći, te određeni pojedinačni akti doneseni na sjednicama iz prethodnog stavka objavljeni su u „Službenim novinama PGŽ“.

Zapisnici sjednica Gradskog vijeća te zapisnici s Gradonačelnikovih kolegija, nalaze se u uredu Grada Raba, a zapisnici njihovih radnih tijela nalaze se u upravnim odjelima koji obavljaju stučno – administrativne poslove za ta radna tijela.

**C) Sklopljeni sporazumi s gradovima prijateljima**

Informacije iz ove podtočke nalaze se u Uredu Grada Raba

**D) Imovina Grada Raba**

Imovina Grada Raba sastoji se od pravnih osoba u vlasništvu Grada Raba, nekretnina, i pokretnih stvari, te novčanih sredstava.

Informacije o pravnim osobama u vlasništvu Grada Raba sadržane su u osnivačkim aktima tih pravnih osoba, te drugim podacima, od kojih se neki nalaze u Uredu Grada, a neki kod navedenih pravnih osoba.

Pojedini osnivački akti iz prethodnog stavka objavljeni su u „Službenim novinama PGŽ“

Informacije o nekretninama sastoje se od podataka o zemljištu, poslovnim prostorima, stanovima koji su u vlasništvu Grada Raba. Dokumentacija o navedenom nalazi se pri Općinskom sudu u Rabu, Zemljišnoknjižnom odjelu, a neka dokumentacija i u Upravnom odjelu za pravne poslove Grada Raba.

Dokumentacija o najmu i zakupu nalazi se u Upravnom odjelu za pravne poslove.

**E) Financijsko poslovanje Grada Raba**

Informacije iz ove podtočke sadržane su u Proračunu Grada Raba, a ta se dokumentacija nalazi u Upravnom odjelu za financije te na službenoj stranici Grada Raba.

Određena dokumentacija iz prethodnog stavka nalazi se u Uredu Grada.

Proračun i drugi financijski akti iz prethodnog stavka objavljeni su u „Službenim novinama PGŽ“.

**F) Postupci i nabave roba, radova i usluga za Grad Rab**

Informacije iz ove podtočke sadržane su u dokumentaciji o postupcima nabave roba, radova i usluga za Grad Rab, a ta se dokumentacija nalazi u upravnim odjelima koji provode postupak nabave. Ured Grada provodi postupak javne nabave.

Određena dokumentacija, koja se odnosi na akte s kojima se odlučuje o pristupanju postupcima javne nabave, nalazi se u Uredu Grada.

**G) Urbanistička namjena prostora i prostorno planiranje Grada Raba**

Informacije iz ove podtočke sadržane su u urbanističkim planovima koje je donijelo Gradsko vijeće Grada Raba, a ta se dokumentacija nalazi u Upravnom odjelu za prostorno uređenje, gospodarstvo i turizam.

Određena dokumentacija, koja se odnosi na postupak odlučivanja o aktima iz prethodnog stavka, nalazi se u Uredu Grada.

Normativne odredbe prostornih planova objavljene su u „Službenim novinama PGŽ“.

**H) Koncesije i koncesijska odobrenja**

Informacije iz ove podtočke sastoje se od dokumentacije o koncesijama za obavljanje djelatnosti komunalnih i drugih gospodarskih djelatnosti, te o koncesijskim odobrenjima na pomorskom dobru na području Grada Raba.

Dokumentacija o koncesijama za obavljanje komunalnih djelatnosti nalazi se u Upravnom odjelu za komunalni sustav i zaštitu okoliša.

Dokumentacija koja se odnosi na koncesijska odobrenja na pomorskom dobru nalazi se u Upravnom odjelu za komunalni sustav i zaštitu okoliša.

**I) Odobrenja za korištenje javne površine**

Dokumentacija vezana za korištenje javnih površina sastoji se od akata o postupku davanja na korištenje javnih površina (raspisivanje i provedba natječaja, ugovori o korištenju istih), a ta dokumentacija nalazise u Upravnom odjelu za komunalni sustav i zaštitu okoliša te u Upravnom odjelu za prostorno uređenje, gospodarstvo i turizam.

**J) Obveznici poreza, doprinosa i naknada Grada Raba**

Dokumentacija o obveznicima poreza, doprinosa i naknada Grada Raba sastoji se od podataka o obveznicima poreza, obveznicima komunalnog doprinosa, komunalne naknade te obveznicima naknade za koncesije i koncesijska odobrenja.

Dokumentacija o obveznicima poreza nalazi se u Upravnom odjelu za financije, a dokumentacija o obveznicima plaćanja navedenih doprinosa i naknada nalazi se u Upravnom odjelu za financije, te u drugim mjerodavnim odjelima.

**K) Stanovi i najam stanova u Gradu Rabu**

Grad Rab vodi evidenciju o davanju u najam stanova na području Grada Raba.

Informacije o navedenim podacima, popis stanova, najmodavaca, najmoprimaca i visina najamnine nalaze se u Upravnom odjelu za opće poslove i društvene djelatnosti.

**L) Izbor i sastav vijeća tijela mjesne samouprave**

Informacije iz ove podtočke sastoje se od dokumentacije koja se odnosi na izbor Vijeća mjesnih odbora na području Grada Raba.

Dokumentacija o navedenom nalazi se u Upravnom odjelu za opće poslove i društvene djelatnosti.

**M) Dokumentacija o suradnji s nevladinim udrugama**

Informacije iz ove podtočke sastoje se od dokumentacije koja se odnosi na programe nevladinih udruga koji se financiraju iz Proračuna Grada.

Dokumentacija o navedenom nalazi se u Upravnom odjelu opće poslove i društvene djelatnosti.

**N) Očevidnik korisnika socijalnog programa Grada Raba**

Informacije iz ove podtočke sastoje se od dokumentacije koja se odnosi na prava po socijalnom programu koja se mogu ostvariti u Grada Raba i njihove korisnike.

Dokumentacija o navedenom nalazi se u Upravnom odjelu za opće poslove i društvene djelatnosti.

**O) Dužnosnici i druge izabrane osobe, te službenici i namještenici Grada Raba**

Informacije iz ove podtočke sadrže odgovarajuće osobne podatke o dužnosnicima i drugim izabranim osobama, te o službenicima i namještenicima.

Informacije iz prethodnog stavka sadrže i podatke koji se odnose na postupak izbora, odnosno prijema u radni odnos, raspoređivanja na radno mjesto, te ostvarivanje određenih prava iz radnog odnosa.

Navedena dokumentacija nalazi se u Uredu Grada, a pravo na pristup tim informacijama propisano je ZAKONOM O ZAŠTITI OSOBNIH PODATAKA (nn 103/03, 118/06, 41/08 I 130/11).

1. **NAMJENA INFORMACIJA**

Namjena informacija u smislu ovog Kataloga je osiguravanje prava na pristup informacijama, sukladno Zakonu o pravu na pristup informacijama (NN 172/03, 144/10, 37/11 i 77/11) i drugim propisima.

1. **NAČIN OSIGURAVANJA NA PRISTUP INFORMACIJAMA**

Pravo na pristup informacijama iz ovog Kataloga ostvaruje se na način i u postupku propisanom Zakonom o pravu na pristup informacijama (posebno obrazloženje pod podtočkom O) pregleda informacija).

1. **VRIJEME OSIGURAVANJA PRAVA NA PRISTUP INFORMACIJAMA**

Pravo na pristup informacijama iz ovog Kataloga ostvaruje se u rokovima u smislu Zakona o pravu na pristup informacijama.

1. **WEB STRANICA GRADA RABA**

Na web stranici Grada Raba nalaze se podaci o Gradskoj upravi, koji se odnose na podatke o sastavu Gradskog vijeća, radu Gradonačelnika i njihovih radnih tijela, upravnim odjelima i Uredu Grada, podaci o ustanovama i trgovačkim društvima u vlasništvu Grada Raba, podaci o tijelima mjesne samouprave i mjesnim odborima.

Na web stranici Grada raba otvorena je rubrika „Odgovori na najčešća pitanja“ u kojoj građani mogu dobiti odgovore na prethodno postavljena pitanja.

Na stranicama se objavljuju i ankete o aktualnim projektima i problemima čime se želi saznati mišljenje javnosti i savjetovanje s javnost. Na stranici se može naći i Prostorni plan, gradski Proračun, objavljeni natječaji Grada Raba, različiti dokumenti i obrasci, podaci o gradskim ustanovama te video vijesti Grada Raba.